smcproject/ml-wiki-sentences huggingface dataset:
1967 ൽ ടെഹ്റാനിൽ ജനിച്ച ബഹാരി 1988 ൽ സിനിമ, പൊളിറ്റിക്കൽ സയൻസ് എന്നീ വിഷയങ്ങളിൽ ഉപരിപoനത്തിനായി കാനഡയിലേക്കു പോയി.
മോൺട്രിയോൾ  കോൺകോർഡിയ സർവകലാശാലയിൽ നിന്നായിരുന്നു ബിരുദം സമ്പാദിച്ചത്.
അദ്ദേഹത്തിന്റെ കുടുംബ പശ്ചാത്തലം വിമത രാഷ്ട്രീയത്തിന്റേതായിരുന്നു.
ഷാ ഭരണകൂടം 1950 കളിൽ ബഹാരിയുടെ അച്ഛനെ തടവിലാക്കിയിട്ടുണ്ട്.
1980കളിൽ അയാത്തൊള്ളാ ഭരണകൂടം സഹോദരി മറിയത്തെ തടവിലാക്കിയിട്ടുണ്ട്.
പിന്നീടവർ ലുക്കീമിയ നിമിത്തം മരിച്ചു.
ഇറ്റാലിയൻ - ഇംഗ്ലീഷ് നിയമജ്ഞ പാവോല ഗൗർലിയാണ് ഭാര്യ.
പഠനശേഷം 1995 ൽ ഇദ്ദേഹം സംവിധാനം ചെയ്ത ചിത്രം 'ദ വോയേജ് ഓഫ് സെന്റ് ലൂയിസ്', സെന്റ് ലൂയിസ് എന്ന കപ്പലിൽ നാസി ജർമനിയിൽ നിന്ന് രക്ഷപ്പെടുകയും ക്യൂബ, അമേരിക്ക, കാനഡ എന്നിവിടങ്ങളിൽ അഭയത്തിനായി ശ്രമിക്കുകയും നടക്കാതെ വന്നപ്പോൾ നാസി ജർമനിയിലേക്ക് തിരിച്ചു ചെല്ലേണ്ടി വരികയും ചെയ്ത 937 ജൂതരുടെ കഥ പറയുന്നു.
ജൂതനരഹത്യയെപ്പറ്റി (Holocaust) ഒരു മുസ്ലീം ചെയ്ത ആദ്യകലാസൃഷ്ടി അതായിരുന്നു.
രണ്ടാം ലോകമഹായുദ്ധാവസാനം വരെ യൂറോപ്പിലെന്ന പോലെ വടക്കേ അമേരിക്കയിലും ജൂതർ വിവേചനം നേരിട്ടിരുന്നു.
പഠന സമയത്ത് ലഭിച്ച അത്തരം അറിവുകളാണ് ബഹാരിയെ ഈ ചിത്രമെടുക്കാൻ പ്രചോദനമായത്.
പിന്നീട് ഇറാനിൽ തടവിലായപ്പോൾ ഈ ചിത്രം അദ്ദേഹത്തിന് വിനയായി ഭവിച്ചു.
ഭരണകൂടത്തിന് ബഹാരിയെ Zionist എന്നു മുദ്രകുത്താൻ ഇതു മതിയായ തെളിവായിരുന്നു.
1997ൽ ബഹാരി ഇറാനിൽ തിരിച്ചെത്തി.
പത്രപ്രവർത്തനവും ഡോക്യുമെന്ററി നിർമ്മാണവും തുടർന്നു.
1998 മുതൽ 2011 വരെ അമേരിക്കൻ വാരികയായ ന്യൂസ് വീക്കിന്റെ റിപ്പോർട്ടറായിരുന്നു.
BBCക്കും ചാനൽ 4നും വേണ്ടി നിരവധി വിഷയങ്ങളിൽ - ആഫ്രിക്കൻ വാസ്തുകല, ഇറാൻ ജനതയുടെ ഫുട്ബോൾ കമ്പം, ഇറാന്റെ സമകാലിക രാഷ്ട്രീയം, അയാത്തൊള്ളമാരുടെ ജീവിതം - ഡോക്യുമെന്ററികളും ന്യൂസ് റിപ്പോർട്ടുകളും ചെയ്തു.
2007 നവംബറിൽ ആംസ്റ്റർഡാമിൽ നടന്ന രാജ്യാന്തര ഡോക്യുമെന്ററി ഫിലിം ഫെസ്റ്റിവലിൽ ബഹാരിചിത്രങ്ങളുടെ തിരനോട്ടം (retrospective) അവതരിപ്പിച്ചു.
2009 സെപ്റ്റംബറിൽ ബഹാരിയെ സ്പാനിഷ് നോബൽ എന്നറിയപ്പെടുന്ന പ്രിൻസസ് ഓഫ് ആസ്റ്ററിയാസ് പുരസ്കാരത്തിന് അർഹനായി ഡെസ്മണ്ട് ടുട്ടു അധ്യക്ഷനായ സമിതി തെരഞ്ഞെടുത്തു.
2009 ഇറാൻ പ്രസിഡന്റ് തെരഞ്ഞടുപ്പിൽ പരിഷ്കരണവാദിയെ മിർ - ഹുസൈൻ മൂസവി മുൻതൂക്കമെങ്കിലും നിലവിലെ പ്രസിഡന്റ് അഹമ്മദിനിജാദ് തന്നെ ജയിക്കുക ആയിരുന്നു.
തെരഞ്ഞെടുപ്പിൽ കൃത്രിമത്വം ആരോപിച്ച് പ്രതിപക്ഷം തെരുവിലിറങ്ങി.
പ്രക്ഷോഭ സമരങ്ങളുടെ കാലത്ത് 2009 ജൂൺ 21ന് ബഹാരി സ്വന്തം വീട്ടിൽ നിന്ന് അറസ്റ്റ് ചെയ്യപ്പെട്ടു.
ശേഷം എവിൻ ജയിലിലേക്ക് മാറ്റി.
ഇസ്ലാമിക ഭരണത്തിനെതിരെ ഒരു മാധ്യമ ഗൂഢാലോചനയുടെ ഭാഗമായി തെറ്റായ റിപ്പോർട്ടുകൾ അയച്ചുവെന്നായിരുന്നു ആരോപണം.
തടവറയിൽ അതിക്രൂരമായ മർദ്ദനമുറകൾ അരങ്ങേറി.
ജൂലൈയിൽ സർക്കാർ ഉടമസ്ഥതയിലുള്ള പ്രസ് ടിവിയിൽ ബഹാരി താനൊരു ചാരനാണെന്ന് കുറ്റസമ്മതം നടത്തുന്നതായി സംപ്രേഷണം ചെയ്തു.
ഈ കുറ്റസമ്മതം അദ്ദേഹത്തിന്റ കുടുംബാംഗങ്ങളും സുഹൃത്തുക്കളും സഹപ്രവർത്തകരും നിഷേധിച്ചു.
ബഹാരിയുടെ മോചനത്തിനു വേണ്ടി അന്തർദേശീയ തലത്തിൽ വൻ പ്രചരണങ്ങളുണ്ടായി.
അദ്ദേഹത്തിന്റെ ഭാര്യയും ന്യൂസ് വീക്കും ഒരു കൂട്ടം ഡോക്യുമെന്ററി സംവിധായകരും  അവയ്ക്ക് നേതൃത്വം നൽകി.
അമേരിക്കൻ സെക്രട്ടറി ഓഫ് സ്റ്റേറ്റ് ആയിരുന്ന ഹിലരി ക്ലിന്റൺ ബഹാരിയെ എത്രയും വേഗം മോചിപ്പിക്കണമെന്ന് ആവശ്യപ്പെട്ടു.
പ്രതിഷേധങ്ങളെ തുടർന്ന് 118 ദിവസങ്ങൾക്ക് ശേഷം ഒക്ടോബർ 20 ന്  ബഹാരി ജയിൽ മോചിതനായി.
ചാരവൃത്തിക്ക് കേസെടുത്തിരുന്നു.
വൻതുക ജാമ്യസംഖ്യയായി നൽകേണ്ടിയും വന്നു.
ഭാര്യയുടെ പ്രസവത്തിനായി ലണ്ടനിലേക്ക് പോകാൻ അനുമതി നൽകി.
ബഹാരിയുടെ അസാന്നിധ്യത്തിൽ വിചാരണ നടത്തി ശിക്ഷയും വിധിച്ചു - 13 വർഷം തടവും 74.
ചാട്ടവാറടിയും.
അമേരിക്കൻ രാഷ്ട്രീയ നിരീക്ഷകനും “ദി ഡെയിലി ഷോ” അവതാരകനുമായ ജോൺ സ്റ്റീവർട്ടാണ് ബഹാരിയെ സഹായിക്കാനെത്തിയത്.
ടെഹ്‌റാനിലെ ഇറാനിയൻ പത്രപ്രവർത്തകരുടെ അനുഭവങ്ങൾ ചേർത്ത് സ്റ്റീവർട്ട് സംവിധാനം ചെയ്ത “റോസ് വാട്ടർ” എന്ന ചിത്രം 2014 ൽ പുറത്തിറങ്ങി.
ബഹാരിയെ കണ്ണുകെട്ടിയാണു ചോദ്യം ചെയ്തിരുന്നത്.
ചോദ്യം ചെയ്ത ഉദ്യോഗസ്ഥനാണ് “റോസ് വാട്ടർ” (പനിനീര്).
അയാൾ ഉപയോഗിക്കുന്ന പെർഫ്യൂമിന്റെ മണമാണ് ആ പേരിനു കാരണം.
രാജ്യം വിട്ട ബഹാരി പിന്നീട് ഇറാനിലെ പത്രസ്വാതന്ത്ര്യത്തിന്റെ വക്താവായി മാറി.
അവലംബം [ Iranian dissident Maziar Bahari - FT.com ] [ They Came For' Journalist Maziar Bahari : NPR ]
മാസിഡോണിയ റിപ്പബ്ലിക്കിലെ വിദ്യാഭ്യാസം Educational system in Macedonia.
മാസിഡോണിയായിലെ ഭരണഘടന അവിടത്തെ കുട്ടികൾക്ക് പ്രാഥമികതലത്തിലും സെക്കന്ററി തലത്തിലും സൗജന്യവും നിർബന്ധിതവുമായ വിദ്യാഭ്യാസം നൽകാൻ നിർബന്ധിതമാണ്.
പ്രാഥമികവിദ്യാഭ്യാസത്തെപ്പറ്റിയുള്ള നിയമം 6 മുതൽ 15 വരെ പ്രായമുള്ള എല്ലാ കുട്ടികളും 9 വർഷം വിദ്യാഭ്യാസം നേടണമെന്ന് അനുശാസിക്കുന്നു.
അതുപോലെ, ഹൈസ്കൂൾ വിദ്യാഭ്യാസത്തെപ്പറ്റിയുള്ള നിയമം അനുശാസിക്കുന്നത് 15 മുതൽ 19 വയസുവരെ പ്രായമുള്ള എല്ലാ കൗമാരപ്രായക്കാരും 4 വർഷം (അല്ലെങ്കിൽ മൂന്നു - സ്കൂളിന്റെ തരമനുസരിച്ച്) ഹൈസ്കൂളിൽ ഹാജരായിരിക്കണം എന്നും അനുശാസിക്കുന്നു.
1996ൽ പ്രാഥമിക വിദ്യാലയങ്ങളിലെ ചാർന്നതിനുള്ള കുട്ടികളുടെ ശതമാനം 99.1 ആണ്.
തദ്ദേശീയരായ റോമാ അല്ലെങ്കിൽ അൽബേനിയൻ വിഭാഗക്കാരിലെ പെൺകുട്ടികളിൽ കൊഴിഞ്ഞുപോക്ക് കൂടുതലാണെന്നുകാണാവുന്നതാണ്.
മാഷോടു ചോദിക്കാം
ശാസ്ത്രകാരനായ കെ. പാപ്പൂട്ടി രചിച്ച ഒരു ശാസ്ത്രഗ്രന്ഥമാണ് 'മാഷോടു ചോദിക്കാം' യുറീക്ക മാസികയിൽ പ്രസിദ്ധീകരിച്ച ഇതേപേരിലുള്ള പംക്തിയുടെ ക്രോഡീകരണമാണ് പുസ്തകം.
ഇതിന്റെ  തുടർച്ചയായി രചിച്ച ചിരുതക്കുട്ടിയും മാഷും എന്ന ഗ്രന്ഥത്തിനു 2008-ലെ കേരള സാഹിത്യ അക്കാദമി പുരസ്കാരം ലഭിച്ചിരുന്നു.
കഥാപാത്രങ്ങൾ ചിരുതക്കുട്ടി മാഷ് ഉണ്ണി ടീച്ചർ
മാസം ഇംഗ്ലീഷ് വിലാസം https://ml.wikipedia.org/wiki/Month
കലണ്ടറുകളിൽ ഉപയോഗിക്കപ്പെടുന്ന സമയത്തിന്റെ ഒരു അളവാണ് മാസം .
മെസപ്പൊട്ടേമിയക്കാരാണ് ഇത് ആദ്യമായി ഉപയോഗിക്കാൻ തുടങ്ങിയത്.
മാസത്തിന്റെ ദൈർഘ്യം , ചന്ദ്രൻ ഭൂമിയെ പ്രദക്ഷിണം ചെയ്യാൻ എടുക്കുന്ന സമയത്തെ അടിസ്ഥാനമാക്കിയുള്ളതാണ്.
ഗ്രിഗോറിയൻ, ജൂലിയൻ കലണ്ടറുകൾ
ഗ്രിഗോറിയൻ കലണ്ടറിലും , അതിനു മുമ്പുണ്ടായിരുന്ന ജൂലിയൻ കലണ്ടറിലും 12 മാസങ്ങളാണുള്ളതു്.
എണ്ണം മാസത്തിന്റെ പേർ ദിവസങ്ങളുടെ എണ്ണം 1 ജനുവരി 31 ദിവസങ്ങൾ 2 ഫിബ്രവരി 28 ദിവസങ്ങൾ, അധിവർഷങ്ങളിൽ 29 3 മാർച്ച് 31 ദിവസങ്ങൾ 4 ഏപ്രിൽ 30 ദിവസങ്ങൾ 5 മേയ് 31 ദിവസങ്ങൾ 6 ജൂൺ 30 ദിവസങ്ങൾ 7 ജൂലൈ 31 ദിവസങ്ങൾ 8 ആഗസ്ത് 31 ദിവസങ്ങൾ 9 സെപ്റ്റംബർ 30 ദിവസങ്ങൾ 10 ഒക്ടോബർ 31 ദിവസങ്ങൾ 11 നവംബർ 30 ദിവസങ്ങൾ 12 ഡിസംബർ 31 ദിവസങ്ങൾ ഗ്രിഗോറിയൻ കലണ്ടറിലെ മാസങ്ങൾ
ഇന്ന് ലോകവ്യാപകമായി ഉപയോഗിയ്ക്കുന്ന കലണ്ടർ സം‌വിധാനമാണ് ഗ്രിഗോറിയൻ കലണ്ടർ.
യേശുക്രിസ്തു ജനിച്ച വർഷത്തെ അടിസ്ഥാനമാക്കിയാണ് ഇത് തയ്യാറാക്കിയിരിയ്ക്കുന്നത്.
ജനുവരി
റോമൻ സാഹിത്യത്തിലെ ആരംഭങ്ങളുടെ ദൈവ മായ ജാനസ് ലാനുയാരിയസ് എന്ന ദേവന്റെ പേരാണ് ഗ്രിഗോറിയൻ കലണ്ടറിലെ ആദ്യമാസമായ ജനുവരിയ്ക്ക് നൽകിയിരിയ്ക്കുന്നത്.
ഫെബ്രുവരി
ലാറ്റിൻ ഭാഷയിൽ ശുദ്ധീകരണം എന്നർത്ഥം വരുന്ന ഫെബ്രും എന്ന വാക്കിൽ നിന്നാണ് ഈ പേര് നൽകിയിരിയ്ക്കുന്നത്.
മാർച്ച്
റോമാക്കാരുടെ യുദ്ധദേവനായിരുന്ന മാർസ് ഇൽ നിന്നാണ് ഈ പേര് വന്നത്.
ഏപ്രിൽ
തുറക്കുക എന്നർത്ഥം വരുന്ന aperire എന്ന ലാറ്റിൻ പദത്തിൽ നിന്നുമാണ് ഈ പേര് വന്നത്.
വസന്തത്തിന്റെ തുടക്കമാണ് ഇവിടെ ഉദ്ദേശിച്ചിരിയ്ക്കുന്നത്.
മേയ്
ഗ്രീക്ക് ദേവതയായ മായിയ യുടെ പേരാണ് ഈ മാസത്തിന് നൽകിയിരിയ്ക്കുന്നത്.
ജൂൺ
ജൂപിറ്റർ ദേവന്റെ ഭാര്യയായി പുരാതന റോമക്കാർ കരുതിയിരുന്ന ജൂനോ യിൽ നിന്നുമാണ് ജൂൺ എന്ന പേർ സ്വീകരിച്ചത്.
ജൂലൈ
ക്വിന്റിലസ് എന്ന് ആദ്യം പേർ നൽകി.
ശേഷം ജൂലിയസ് സീസർ ജനിച്ചത് ഈ മാസത്തിലായതിനാൽ ജുലൈ എന്ന് പുനർനാമകരണം ചെയ്തു.
ഓഗസ്റ്റ്
പുരാതന റോമൻ കലണ്ടരിൽ ആറാമത്തെ മാസമായി കരുതിയിരുന്നതിനാൽ ആറാമത് എന്നർത്ഥം വരുന്ന സെക്റ്റിലിസ് എന്ന ലാറ്റിൻ വാക്കാണ് ആദ്യം ഉപയോഗിച്ചത്.
പിന്നീട് അഗസ്റ്റസ് ചക്രവർത്തിയുടെ ബഹുമാനാർത്ഥം ഓഗസ്റ്റ് എന്ന പേര് നൽകി.
സെപ്റ്റംബർ
ലാറ്റിൻ ഭാഷയിൽ ഏഴ് എന്ന് അർത്ഥം വരുന്ന സെപ്റ്റം എന്ന പദം ആണ് പേരിനടിസ്ഥാനം.
ഒക്ടോബർ
ലാറ്റിൻ ഭാഷയിൽ എട്ട് എന്നർത്ഥം വരുന്ന ഒക്റ്റോ എന്ന പദമാണ് പേരിനടിസ്ഥാനം നവംബർ
ഒൻപത് എന്നർത്ഥം വരുന്ന നോവം എന്ന ലാറ്റിൻ പദത്തിൽ നിന്നുമാണ് ഈ പേര് സ്വീകരിച്ചത്.
ഡിസംബർ
ലാറ്റിൻ ഭാഷയിൽ പത്ത് എന്നർത്ഥം വരുന്ന ഡിസം‌ബർ റോമൻ കലണ്ടറിൽ പത്താമത്തെ മാസമായിരുന്നു.
കൊല്ലവർഷത്തിലെ മാസങ്ങൾ
ചിങ്ങം , കന്നി , തുലാം , വൃശ്ചികം , ധനു , മകരം , കുംഭം , മീനം , മേടം , ഇടവം , മിഥുനം , കർക്കടകം എന്നിങ്ങനെ 28 മുതൽ 32 വരെ ദിവസങ്ങൾ ഉണ്ടാകാവുന്ന പന്ത്രണ്ട്‌ മാസങ്ങളായാണ്‌ കൊല്ലവർഷത്തെ തിരിച്ചിരിക്കുന്നത്‌.
സൗരരാശികളുടെ പേരുകളാണിവ.
ഓരോ മാസത്തിലും സൂര്യൻ അതത്‌ രാശിയിൽ പ്രവേശിച്ച്‌ സഞ്ചരിക്കുന്നു എന്നതിന്റെ അടിസ്ഥാനത്തിലാണു് ഇതു്.
തുടക്കകാലത്ത്‌ മേടമാസത്തിലായിരുന്നു വർഷാരംഭം എങ്കിലും ഇന്നത്‌ ചിങ്ങമാസത്തിലാണ്‌ .
ഗ്രിഗോറിയൻ കാലഗണനാരീതി ആണ്‌ പൊതുവേ ഇന്ന് കേരളത്തിൽ പിന്തുടരുന്നതെങ്കിലും ഹിന്ദുക്കൾ സുപ്രധാനകാര്യങ്ങൾക്കായി കൊല്ലവർഷത്തെ ആശ്രയിക്കുന്നവരാണ്.
മലയാളമാസവും മറ്റുള്ള മാസങ്ങളും മലയാളമാസം ഗ്രിഗോറിയൻ കലണ്ടർ മാസം തമിഴ് മാസം ശക മാസം ചിങ്ങം ഓഗസ്റ്റ് - സെപ്റ്റംബർ ആവണി-പുരുട്ടാശി ശ്രാവണം-ഭാദ്രം കന്നി സെപ്റ്റംബർ - ഒക്ടോബർ പുരുട്ടാശി-ഐപ്പശി ഭാദ്രം-ആശ്വിനം തുലാം ഒക്ടോബർ - നവംബർ ഐപ്പശി-കാർത്തികൈ ആശ്വിനം-കാർത്തികം വൃശ്ചികം നവംബർ - ഡിസംബർ കാർത്തികൈ-മാർകഴി കാർത്തികം-ആഗ്രഹായണം ധനു ഡിസംബർ - ജനുവരി മാർകഴി-തൈ ആഗ്രഹായണം-പൗഷം മകരം ജനുവരി - ഫെബ്രുവരി തൈ-മാശി പൗഷം-മാഘം കുംഭം ഫെബ്രുവരി - മാർച്ച് മാശി-പങ്കുനി മാഘം-ഫാൽഗുനം മീനം മാർച്ച് - ഏപ്രിൽ പങ്കുനി-ചിത്തിരൈ ഫാൽഗുനം-ചൈത്രം മേടം ഏപ്രിൽ - മേയ് ചിത്തിരൈ-വൈകാശി ചൈത്രം-വൈശാഖം ഇടവം മേയ് - ജൂൺ വൈകാശി-ആനി വൈശാഖം-ജ്യേഷ്ഠം മിഥുനം ജൂൺ - ജൂലൈ ആനി-ആടി ജ്യേഷ്ഠം-ആഷാഢം കർക്കടകം ജൂലൈ - ഓഗസ്റ്റ് ആടി-ആവണി ആഷാഢം-ശ്രാവണം ഇസ്ലാമിക കലണ്ടർ
ഇസ്‌ലാമിക കലണ്ടറിൽ പുതിയ മാസത്തിന്‌ ആരംഭം കണക്കാക്കുന്നത് ചന്ദ്രപ്പിറവി അടിസ്ഥാനമാക്കിയാണ്‌.
മാസപ്പിറവി കാണുന്നതോടെ നിലവിലെ മാസം അവസാനിക്കുകയും അടുത്തത് തുടങ്ങുകയും ചെയ്തതായി കണക്കാക്കുന്നു മുഹറം محرّم സഫർ صفر റബി' അൽ-അവ്വൽ (റബീഉ I) ربيع الأول റബി' അൽ-താനി (അല്ലെങ്കിൽ റബീഉൽ ആഖിർ) ربيع الآخر أو ربيع الثاني ജമാദ് അൽ-അവ്വൽ (ജമാദുൽ I) جمادى الأول ജമാദ് അൽ-താനി (അല്ലെങ്കിൽ ജമാദുൽ ആഖിർ, ജാംദുൽ II) റജബ് رجب ശ'അബാൻ شعبان റമദാൻ رمضان (അല്ലെങ്കിൽ റംസാൻ) ശവ്വാൽ شوّال ദു അൽ-ഖി'ദ ذو القعدة ദുൽ അൽ-ഹിജ്ജ ذو الحجة ശകവർഷത്തിലെ മാസങ്ങൾ
ഇന്ത്യയുടെ ഔദ്യോഗിക സിവിൽ കലണ്ടറായ ശക വർഷത്തിലെ മാസങ്ങൾ താഴെപ്പറയുന്നവയാണ്.
മാസം ദിനങ്ങൾ മാസാരംഭം(ഗ്രിഗോറിയൻ കലണ്ടറുനസരിച്ച്) 1 ചൈത്രം 30/31 മാർച്ച് 22 * 2 വൈശാഖം 31 ഏപ്രിൽ 21 3 ജ്യേഷ്ഠ 31 മെയ് 22 4 ആഷാഢം 31 ജൂൺ 22 5 ശ്രാവണം 31 ജൂലൈ 23 6 ഭാദ്രപാദം 31 ഓഗസ്റ്റ് 23 7 അശ്വിനി 30 സെപ്റ്റംബർ 23 8 കാർത്തിക 30 ഒക്ടോബർ 23 9 അഗ്രഹായനം 30 നവംബർ 22 10 പൌഷം 30 ഡിസംബർ 22 11 മാഘം 30 ജനുവരി 21 12 ഫാൽഗുനം 30 ഫെബ്രുവരി 20
അധിവർഷങ്ങളിൽ ചൈത്രത്തിനു് 31 ദിനങ്ങളുണ്ടു്.
മാർച്ച് 21 നു തുടങ്ങുകയും ചെയ്യും.
വർഷത്തിന്റെ ആദ്യ പകുതിയിലെ മാസങ്ങൾക്കു് 31 ദിവസമാണുള്ളതു്.
സൂര്യന്റെ ഉത്തര-ദക്ഷിണായനത്തിലെ വേഗക്കുറവു് കാരണമാണിതു്.
ഗ്രിഗോറിയൻ കലണ്ടറനുസരിച്ചുള്ള‍ 78 ാം വർഷമാണു് ശകവർഷം എണ്ണിത്തുടങ്ങുന്നതു്.
അതായതു് 2008 എന്നതു് ശകവർഷത്തിൽ 1930 ആണു്.
അധിവർഷമാണോ എന്നു പരിശോധിയ്ക്കാൻ ശകവർഷത്തോടു കൂടി 78 കൂട്ടി ആ വർഷം ഗ്രിഗോറിയൻ കലണ്ടറനുസരിച്ചുള്ള‍ അധിവർഷമാണോ എന്നു നോക്കിയാൽ മതി തമിഴ് കലണ്ടറിലെ മാസങ്ങൾ
തമിഴ് കലണ്ടറിൽ 29 മുതൽ 32 വരെ ദിവസങ്ങൾ ഉണ്ടാകാവുന്ന പന്ത്രണ്ട്‌ മാസങ്ങളുണ്ട്.
No. തമിഴിൽ മാസത്തിന്റെ പേർ ഗ്രിഗോറിയൻ കലണ്ടറിൽ വരുന്നത് 01.
சித்திரை ചിത്തിരൈ ഏപ്രിൽ - മേയ് 02.
வைகாசி വൈകാശി മേയ് - ജൂൺ 03.
ஆனி ആനി ജൂൺ - ജൂലൈ 04.
ஆடி ആടി ജൂലൈ - ഓഗസ്റ്റ് 05.
ஆவணி 'ആവണി ഓഗസ്റ്റ് - സെപ്റ്റംബർ 06. புரட்டாசி പുരുട്ടാശി സെപ്റ്റംബർ - ഒക്ടോബർ 07. ஐப்பசி 'ഐപ്പശി ഒക്ടോബർ - നവംബർ 08.
கார்த்திகை കാർത്തികൈ നവംബർ - ഡിസംബർ 09.
மார்கழி മാർകഴി ഡിസംബർ - ജനുവരി 10.
தை തൈ ജനുവരി - ഫെബ്രുവരി 11.
மாசி മാശി ഫെബ്രുവരി - മാർച്ച് 12.
பங்குனி പങ്കുനി മാർച്ച് - ഏപ്രിൽ അവലംബം ↑ http://alappuzha.nic.in/50_th_anniversary.htm ↑ ചില കേരള ചരിത്ര പ്രശ്നങ്ങള്, (ഒന്നാം ഭാഗം) ഇളംങ്ങുളം കുഞ്ഞന് പിള്ള, എന്.
ബി.എസ്, ഏപ്രില് ൧൯൫൫ ↑ ↑
മാസപ്പടി മാത്തുപ്പിള്ള
ടി ആൻഡ് എസ് കമ്പൈൻസിന്റെ ബാനറിൽ സി.കെ. ഷെറീഫ് നിർമിച്ച മലയാളചലച്ചിത്രമാണ് മാസപ്പടി മാതുപിള്ള .
മഹിമാ റിലീസ് വിതരണം ചെയ്ത ഈ ചിത്രം 1973 മാർച്ച് 09-ന് പ്രദർശനം തുടങ്ങി.
അഭിനേതാക്കൾ ജയഭാരതി കെ.പി.എ.സി. ലളിത അടൂർ ഭാസി ജോസ് പ്രകാശ് മണവാളൻ ജോസഫ് മുതുകുളം രാഘവൻപിള്ള ആലുമ്മൂടൻ ബഹദൂർ കടുവാക്കുളം ആന്റണി കാവൽ സുരേന്ദ്രൻ ഖദീജ കുഞ്ചൻ കുട്ട്യേടത്തി വിലാസിനി മീന (നടി) നാരായണ ദാസ് നെല്ലിക്കോട് ഭാസ്കരൻ പറവൂർ ഭരതൻ എസ്.പി. പിള്ള സുധീർ വിൻസെന്റ് പിന്നണിഗായകർ കെ.ജെ. യേശുദാസ് പി. ലീല പി. മാധുരി പി.ബി. ശ്രീനിവാസ്‌ സി.ഒ. ആന്റോ അണിയറയിൽ സംവിധാനം - എ എൻ തമ്പി നിർമ്മാണം - സി കെ ഷെരീഫ് ബാനർ - ടി എസ് കമ്പൈൻസ്‌ കഥ - വേളൂർ കൃഷ്ണൻ‌കുട്ടി സംഭാഷണം - വേളൂർ കൃഷ്ണൻ‌കുട്ടി ഗാനരചന - വയലാർ, യൂസഫലി കേച്ചേരി, കിളിമാനൂർ രമാകാന്തൻ സംഗീതം - ജി ദേവരാജൻ വിതരണം - മഹിമ റിലീസ് ഗാനങ്ങൾ ഗാനരചന - വയലാർ , യൂസഫലി കേച്ചേരി , കിളിമാനൂർ രമാകാന്തൻ സംഗീതം - ജി. ദേവരാജൻ ഗാനം ഗാനരചന ആലാപനം അയലത്തേ ചിന്നമ്മ വയലാർ സി ഒ ആന്റോ പുരുഷഗന്ധം സ്ത്രീ വയലാർ കെ ജെ യേശുദാസ് സിന്ദാബാദ്‌ സിന്ദാബാദ്‌ യൂസഫലി കേച്ചേരി പി ബി ശ്രീനിവാസ്‌ സ്വർണ്ണമുരുക്കിയൊഴിച്ചപോലെ കിളിമാനൂർ രമാകാന്തൻ പി ലീല, പി മാധുരി അവലംബം പുറത്തേക്കുള്ള കണ്ണികൾ മലയളം മൂവി ആൻഡ് മ്യൂസിക് ഡേറ്റാബേസിൽ നിന്ന് മാസപ്പടി മാതുപിള്ള ഇന്റെർ നെറ്റ് മൂവി ഡേറ്റാബേസിൽ നിന്ന് മാസപ്പടി മാതുപിള്ള
മാസായി മാര
മസായി മാര ദേശീയ റിസർവ്വ് , കെനിയയിലെ നാരക് കൗണ്ടി യിലുള്ള  ഒരു വലിയ ഗെയിം റിസേർവാണ്.
ടാൻസാനിയയിലെ മാരാ പ്രവിശ്യയിലെ സെരെൻഗീറ്റി ദേശീയോദ്യാനം ഇതിനോടു ചേർന്ന് കിടക്കുന്നു.
ഈ പ്രദേശത്ത് വസിച്ചിരുന്ന മസായ് ജനതയുടെ ബഹുമാനാർത്ഥമാണ് ദേശീയോദ്യാനത്തിന് ഈ പേരു നൽകിയത്.
ചിത്രശാല സൂര്യോദയ സമയത്ത് മാസായി മാരയുടെ ചക്രവാളത്തിലെ ചൂടു വായു നിറച്ച ബലൂണുകൾ പാറി നടക്കുന്ന ദൃശം.
ആൺ സിംഹം ആഫ്രിക്കൻ പുള്ളിപ്പുലി മരത്തിൽ നിന്ന് താഴേക്ക് ഇറങ്ങുന്ന ദൃശ്യം.
ആഫ്രിക്കൻ ബുഷ് ആനകൾ ആഫ്രിക്കൻ ബുഷ് ആനകൾ തുറന്ന പുൽമേട്ടില മസായി ജിറാഫുകൾ Wildebeest with zebras in distance Spotted hyenas with an impala and two vultures A lone zebra standing on the green grass അവലംബം ബാഹ്യ ലിങ്കുകൾ Maasai Mara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള മാസായി മാര യാത്രാ സഹായി The Mara Triangle Maasai Mara Pictures Maasai Mara Conservancies - The Official Maasai Mara Conservancies website Ministry of Tourism Kenya - Maasai Mara National Reserve Live Maasai Mara wildebeest migration മാസായി മാര മാപ്പ്
മാസന്ദരാൻ സർവ്വകലാശാല
ഇറാനിലെ മാസന്ദരാൻ പ്രവിശ്യയിൽ സ്ഥിതി ചെയ്യുന്ന ഒരു സർവ്വകലാശാലയാണ് മസന്ദരൻ സർവകലാശാല .
ബാബോൽസർ എന്ന സ്ഥലത്താണ് സർവ്വകലാശാലയുടെ ആസ്ഥാനം.
നിലവിൽ മാസന്ദരാൻ പ്രവിശ്യയിലെ ഏറ്റവും വലിയ പൊതു ഉന്നത വിദ്യാഭ്യാസ സ്ഥാപനമാണ് ഈ സർവ്വകലാശാല.
നേരത്തെ ഉണ്ടായിരുന്ന വിവിധ കലാലയങ്ങളൾ ചേർത്ത് 1979ലാണ് ഈ സർവ്വകലാശാല ഔദ്യോഗികമായി രൂപീകരിച്ചത്.
ഇപ്പോൾ ബിരുദ പൂർവ്വ, ബിരുദ, ബിരുദാനന്തര തലങ്ങളിൽ പഠിക്കുന്ന 12,000ത്തോളം വിദ്യാർത്ഥികളും 350 ലധികം ഫാക്കൽറ്റി അംഗങ്ങളും സർവകലാശാലയുടെ വിവിധ ഫാക്കൽറ്റികളിൽ പഠിപ്പിക്കുകയും ഗവേഷണം നടത്തുകയും ചെയ്യുന്നു.
മുമ്പ് റെസാ ഷാ കബീർ സർവകലാശാലയായിരുന്ന മാസന്ദരാൻ സർവകലാശാല 1970ൽ സ്ഥാപിതമായ ബാബോൽസർ കോളേജ് ഓഫ് ഇക്കണോമിക്‌സ് ആൻഡ് സോഷ്യൽ സയൻസസ്, 1974ൽ സ്ഥാപിതമായ കോളേജ് ഓഫ് ഹയർ എജ്യുക്കേഷൻ, 1969ൽ സ്ഥാപിച്ച ബബോൽ ഹയർ ടെക്‌നിക്കൽ സ്‌കൂൾ, 1927ൽ സ്ഥാപിതമായ സാരി കോളേജ് ഓഫ് അഗ്രികൾച്ചർ, 1957 സ്ഥാപിച്ച ഗോർഗൻ സ്‌കൂൾ ഓഫ് നാച്ചുറൽ റിസോഴ്‌സസ് എന്നിവ ലയിപ്പിച്ച് 1979ലാണ് സ്ഥാപിതമായത്.
ഗോർഗൻ സ്‌കൂൾ ഓഫ് നാച്ചുറൽ റിസോഴ്‌സസ് പിന്നീട് 1986ൽ ഗോർഗൻ സർവ്വകലാശാലയായി മാറ്റി.
മാസന്ദരാൻ സർവ്വകലാശാലയുടെ പൂർവ്വ രൂപമായിരുന്ന റെസ ഷാ കബീർ സർവ്വകലാശാലയുടെ രൂപകൽപ്പനയിലും അക്കാദമികമായും ഭരണപരമായും   1970കളിൽ ഹാർവാർഡ് യൂണിവേഴ്‌സിറ്റി സംഭാവന നൽകിയിരുന്നു.
നിലവിൽ ലോ പൊളിറ്റിക്കൽ സയൻസ് ഫാക്കൽറ്റി
350 ഹെക്ടർ വിസ്തൃതിയിൽ സ്ഥിതിചെയ്യുന്ന സർവ്വകലാശാലയിൽ നിലവിൽ ആറ് പഠന വിഭാഗങ്ങൾ (ഫാക്കൽറ്റികൾ) ഉണ്ട്.
നിരവധി ബിരുദ കോഴ്‌സുകളും 26 ബിരുദാനന്തര കോഴ്‌സുകളും സർവ്വകലാശാല വാഗ്ദാനം ചെയ്യുന്നുണ്ട്.
പഠന വിഭാഗങ്ങൾ ആർക്കിടെക്ചർ ആർട്ട് ഫാക്കൽറ്റി അടിസ്ഥാന ശാസ്ത്ര വിഭാഗം കെമിസ്ട്രി ഫാക്കൽറ്റി ഫാക്കൽറ്റി ഓഫ് ഇക്കണോമിക്സ് അഡ്മിനിസ്ട്രേറ്റീവ് സയൻസ് എഞ്ചിനീയറിംഗ് ടെക്നോളജി ഫാക്കൽറ്റി സാംസ്‌കാരിക പൈതൃകം, കരകൗശലം, ടൂറിസം ഫാക്കൽറ്റി ഹ്യൂമാനിറ്റി സോഷ്യൽ സയൻസ് ഫാക്കൽറ്റി ലോ പൊളിറ്റിക്കൽ സയൻസ് ഫാക്കൽറ്റി മാത്തമാറ്റിക്കൽ സയൻസസ് ഫാക്കൽറ്റി ഫിസിക്കൽ എഡ്യൂക്കേഷൻ സ്പോർട്ട് സയൻസസ് ഫാക്കൽറ്റി തിയോളജിക്കൽ സയൻസ് ഫാക്കൽറ്റി മറൈൻ ഓഷ്യാനിക് സയൻസസ് ഫാക്കൽറ്റി സെൻട്രൽ ലൈബ്രറി, ഡോക്യുമെന്റേഷൻ കേന്ദ്രം പുറം കണ്ണികൾ University of Mazandaran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് അവലംബം ↑ Progress report to the Board of Governors, Reza Shah Kabir University .
Harvard University Site Planning Task Force - City planning - 1976
ഭാരതപ്പുഴയിലെ ജലസേചനപദ്ധതികൾ
ഭാരതപ്പുഴയിൽ ജലസേചനത്തിനായി പ്രധാനമായും ഏഴ് വൻകിട പദ്ധതികളും ഒട്ടേറെ ചെറുകിടപദ്ധതികളും ഉണ്ട്.
മംഗലം പദ്ധതി
മംഗലം നദിയുടെ പോഷക നദിയായ ചെറുകുന്നപ്പുഴയിൽ അണകെട്ടി കനാൽ വഴി പാലക്കാട് ജില്ല, തൃശൂർ ജില്ലകളിൽ ജലസേചനം സാദ്ധ്യമാക്കുന്നു.
പോത്തുണ്ടി പദ്ധതി
ഉപപോഷക നദിയായ അയിലൂർപ്പുഴയിൽ അണകെട്ടി കനാൽ വഴി പാലക്കാട് ജില്ല,ആലത്തൂർ,ചിറ്റൂർ എന്നീ സ്ഥലങ്ങളിൽ ജലസേചനം സാദ്ധ്യമാക്കുന്നു.
ഗായത്രി പദ്ധതി
1960,1966 എന്നീ വർഷങ്ങളിൽ മീങ്കര, ചള്ളിയാർ എന്നീ ഉപപോഷക നദികളിൽ  രണ്ടു ഭാഗങ്ങളിലായി പൂർത്തിയായ പദ്ധതിയാണിത്.
മലമ്പുഴ പദ്ധതി
ഏറ്റവും പ്രധാന ജലസേചന പദ്ധതിയാണിത്.
മലമ്പുഴയാറിൽ ഈ പദ്ധതി 1966ൽ പൂർത്തിയായി.
പാലക്കാട് ജില്ലയിൽ ഇതു ജലസേചനസൗകര്യം ഉളവാക്കുന്നു.
ഒരു പ്രധാന വിനോദകേന്ദ്രം കൂടിയാണിത്.
വാളയാർ പദ്ധതി
1964ൽ പൂർത്തിയായി.3238 ഹെക്ടർ പ്രദേശത്ത് ജലസേചനസൗകര്യം ലഭ്യമാക്കുന്നു.
ചീരക്കുഴി
1973 ൽ പൂർത്തിയായ പദ്ധതിയാണിത്.
ഗായത്രിപ്പുഴയുടെ പോഷകനദിയായ ചീരക്കുഴി നദിയിൽ ഒരു റെഗുലേറ്ററും, ചിറയും നിർമ്മിച്ച് മംഗലം, തലപ്പിള്ളി , വെംഗനല്ലൂർ, പാഞ്ഞാൾ , പൈങ്കുളം , ചെറുതുരുത്തി ,നെടുമ്പുറം, ദേശമംഗലം എന്നീ സ്ഥലങ്ങളിൽ ജലസേചനസൗകര്യം ലഭ്യമാക്കുന്നു.
കനാലുകൾക്ക് 47.79 കി.
ചിറ്റൂർപ്പുഴ പദ്ധതി
ചിറ്റൂർ താലൂക്കിൽ ജലസേചന സൗകര്യം ഉറപ്പാക്കുന്നു.
കാഞ്ഞിരപ്പുഴ പദ്ധതിയും നിലവിലുണ്ട്.
പാലക്കാട് ജില്ലയിലെ മണ്ണാർക്കാട് ആണ് പദ്ധതിപ്രദേശം.
ഭാരതമാല
നിരണംകവികളിൽ ഒരാളായ ശങ്കരപ്പണിക്കരുടെ കൃതിയാണ് ഭാരതമാല .
മലയാളത്തിലെ ആദ്യത്തെ ഭാരതസംഗ്രഹമാണിത്.
ആദ്യം ഭാഗവതം  ദശമസ്കന്ധം കഥയും തുടർന്ന് മഹാഭാരതകഥയും സംഗ്രഹിച്ചു ചേർത്തിരിക്കുന്നു.
ഒരുലക്ഷത്തിഇരുപതിനായിരം ശ്ലോകങ്ങളുള്ള മഹാഭാരതം 3163 ശീലുകളിലായി ഒതുക്കിയിരിക്കുന്നു .
വളരെ പ്രയാസമേറിയ ഈ കാവ്യയജ്ഞം ശങ്കരപ്പണിക്കർ ഭാഷയുടെ അവികസിത കാലത്ത് ഏറ്റെടുത്തു പൂർത്തിയാക്കിയെന്നത് ഏറെ പ്രാധാന്യമർഹിക്കുന്നു.
എഴുത്തച്ഛന്റെ മഹാഭാരതം കിളിപ്പാട്ടിനു മാതൃകയായി വർത്തിക്കുന്നത് ഭാരതമാലയാണ് എന്ന് പ്രൊഫ. എൻ. കൃഷ്ണപിള്ള ഉദാഹരണങ്ങൾ ഉദ്ധരിച്ച്‌ സമർത്ഥിക്കുന്നുണ്ട്.
ഭാരതമാല ആദ്യം പ്രസാധനം ചെയ്തപ്പോൾ ശ്രീകൃഷ്ണവിജയം എന്ന സംസ്കൃതകാവ്യത്തിന്റെ കർത്താവായ ശങ്കരനും ശങ്കരപ്പണിക്കരും ഒരാൾതന്നെയായിരിക്കാം എന്ന ഉള്ളൂർ അഭിപ്രായപ്പെട്ടിരുന്നു.
എന്നാൽ ഇതിന് ആധികാരികമായ തെളിവുകൾ ഇല്ലാത്തതിനാൽ കേരളസാഹിത്യചരിത്രത്തിൽ അദ്ദേഹം ഈ അഭിപ്രായം ഉപേക്ഷിച്ചിരിക്കുന്നതുകാണാം.
ഭാരതപര്യടനം ഇംഗ്ലീഷ് വിലാസം https://ml.wikipedia.org/wiki/Bharathaparyatanam
കുട്ടികൃഷ്ണമാരാരുടെ ഏറെ ചർച്ചയും വിവാദവും ഉണ്ടാക്കിയ കൃതിയാണ്‌ ഭാരതപര്യടനം .1948 ലാണ് ഈ കൃതി പുറത്തിറങ്ങുന്നത്.
മഹാഭാരതത്തിലെ പ്രധാനപ്പെട്ട കഥാസന്ദർഭങ്ങളെ ആഴത്തിൽ വിശകലനം    ചെയ്യുകയാണ് കൃതി.
അമാനുഷർ എന്നു കരുതുന്ന കഥാപാത്രങ്ങളെ മനുഷ്യരായി അവതരിപ്പിച്ചു കൊണ്ട് അവരുടെശക്തി ദൗർബല്യങ്ങൾ  മാരാർ തുറന്നു കാണിക്കുന്നു.
ഇതിൽ കർണ്ണന്റെ കഥാപാത്ര സൃഷ്ടിയും വിശകലനവും ഏറെ പ്രഖ്യാതമാണ്.
ധർമ്മബോധം, ആസ്തിക്യബോധം, യുക്തിബോധം, സൗന്ദര്യബോധം ഇവയുടെ പശ്ചാത്തലത്തിലാണ് ഈ പുനർവായന.
കഥാപാത്രപഠനങ്ങളാണ് ഇതിലുള്ളത്.
കഥാപാത്രത്തിന്റെ പശ്ചാത്തലത്തിലൂടെ ഇതിവൃത്തം, ഭാവശില്പം, കാവ്യാത്മകമായ രസം ഇവയിലേക്ക് വീക്ഷണങ്ങളെത്തുന്നു.
ഗ്രന്ഥകർത്താവ്
14 ജൂൺ 1900-ൽ കേരളത്തിലെ പട്ടാമ്പിയിൽ ജനിച്ചു.
മലയാള സാഹിത്യരംഗത്ത് സമകാലിക വിമർശനങ്ങളുടെ പുതുലോകം തുറന്ന മാരാർ സാഹിത്യത്തിലെ അന്ധമായ അനുകരണങ്ങൾക്കും ഭാവചാരുതയില്ലാത്ത സൗന്ദര്യാസ്വാദനത്തിനും എതിരായിരുന്നു.
ഭാരതപര്യടനം അഥവാ ഭാരതകഥയിലൂടെയുള്ള പ്രയാണം മാരാരുടെ ഏറ്റവും നല്ല സൃഷ്ടികളിൽ ഒന്നാണ്.
കഥയിലുള്ള അദ്ദേഹത്തിൻറെ ജ്ഞാനവും വിമർശന സിദ്ധികളും കാട്ടുന്ന ഈ കൃതി തികച്ചും  ആധുനികവും നൂതനവുമായ ആശയമാണ്.
ഭാരതകഥയിലെ കഥാപാത്രങ്ങളെ അവരുടെ ദൈവികതയുടെ ചട്ടക്കൂടിൽനിന്നു ധീരമായി അടർത്തിയെടുത്ത്‌ അവരുടെ ചെയ്തികളും ചിന്തകളും പച്ചയായി ആവിഷ്ക്കരിക്കുന്നതിൽക്കൂടി, ആരാധനയുടെയും ഭക്തിയുടെയും സീമകൾക്കപ്പുറത്തുള്ള മനുഷ്യജീവിതമാകുന്ന സങ്കടക്കടൽ നാം കാണുന്നു.
നന്മയേത് തിന്മയേത് എന്നു വേർതിരിക്കാനാവാതെ ദുര്യോധനനെപോലെ സ്ഥലവിഭ്രാന്തിയിൽ നാം അകപെടുന്നു.
M P PAUL അവാർഡ്, കേന്ദ്ര സാഹിത്യ അക്കാദമി അവാർഡ് .
എന്നിവ ലഭിച്ചിട്ടുണ്ട്.
'കല ജീവിതം തന്നെ',കൈവിളക്ക്', 'സാഹിത്യസല്ലാപം' തുടങ്ങിയവയാണ് മറ്റ് പ്രശസ്ത കൃതികൾ .
ഏപ്രിൽ 6 1973-ൽ അന്തരിച്ചു.
"യദിഹാസ്തി തദന്യത്ര യന്നേഹാസ്തി ന കുത്രചിൽ"
"ഇവിടെയുള്ളത് മറ്റു പലയിടത്തും ഉണ്ടായിരിക്കും. എന്നാൽ ഇവിടെ ഇല്ലാത്തത് മറ്റെങ്ങും ഉണ്ടായിരിക്കുകയില്ല."
മഹാഭാരതത്തെപ്പറ്റിയുള്ള ഈ വിവരണം മതി ഭാരതകഥയുടെ ഉൾക്കാമ്പും സ്വാധീനവും വിശദീകരിക്കാൻ.
ഇത്രയധികം ചർച്ചചെയ്യപ്പെടുകയും ,പുനരാവിഷ്ക്കരിക്കയും, തലമുറകളായി കൈമാറ്റം ചെയ്യപ്പെടുകയും ഉണ്ടായിട്ടുള്ള ഒരു കൃതിയില്ല.
മാനവനും ദേവനും പക്ഷികളും മൃഗങ്ങളും ദൈത്യനും ദാനവനും ഒത്തുചേരുന്ന ഈ മഹാകാവ്യത്തിൽ അതിശയോക്തിയുടെ മുഖംമൂടിയിലൂടെ  ജീവിതസത്യങ്ങൾ വെളിപ്പെടുന്നു.
ധർമ്മമേത് അധർമ്മമേതു ,സുഖമെന്ത് ദുഃഖമെന്തു എന്നറിയാതെ ഉഴലുന്ന ഒരു പിടി അതിമാനുഷർ അഥവാ അതിമാനുഷികതയാൽ അസാമാന്യ വെല്ലുവിളികൾ നേരിടേണ്ടിവരുന്ന മനുഷ്യജന്മങ്ങളും ഈശ്വരന്മാരും ഈ കഥക്ക് നിറം പകരുന്നു.
തത്വം , നീതി , ശാസ്ത്രം , ആസ്വാദനം, ഘടന എന്നിവയിൽ അത്യപൂർവമായ മേന്മയുള്ള ഈ കൃതി പലകാലം പരാൽ വാഴ്പ്പെത്തപ്പെട്ടതിൽ അതിശയമില്ല.
എന്നാൽ സാമാന്യ വിശകലനങ്ങളിൽ നിന്നും വ്യത്യസ്തമായി ഭാരതപര്യടനത്തെ വേറിട്ടു നിർത്തുന്നത് മാരാരുടെ ധീരമായ ഇടപെടലുകളാണ്.
" രാമൻ , യുധിഷ്ഠിരൻ തുടങ്ങിയ ഇതിഹാസ കഥാനായകന്മാർ യാതോരൂപ്പക്കെടും പറ്റാതെ ചില്ലലമാരിയിൽ സൂക്ഷിച്ചുവക്കേണ്ട പ്രദർശനവസ്തുക്കലാണന്നും അവരിൽ വല്ല കുറ്റവും കുറവും ഉണ്ടാവാമെന്നു ശങ്കിക്കുന്നതെ പാപമാണെന്നും വിശ്വസിക്കുന്ന ആളുകളുടെ പൊക്കണങ്ങളിൽ ഇതിനു ചില സമാധാനങ്ങളുണ്ടാവാം ;അവർ അത് കൊണ്ട് സംതൃപ്തി കൊള്ളട്ടെ " -  "സഹോദരന്മാർ തമ്മിൽ", ഭാരതപര്യടനം.
ഈശ്വരതുല്യരായി കണക്കാക്കപ്പെടുന്നവരുടെ സ്വഭാവ വിശകലനം തന്നെയാണ്, അവരുടെ കുറ്റവും കുറവും മനസ്സിലാകുന്നതാണ് മാരാരുടെ വ്യത്യസ്തത .
ദുര്യോധനാദികളായ കഥാപാത്രങ്ങളുടെ മഹത്ത്വങ്ങളും യുധിഷ്ടിരാധികളായ കഥാപാത്രങ്ങളുടെ വ്യതിചലനങ്ങളും സൂക്ഷ്മമായി നിരീക്ഷിക്കുകയും അവയെ ശക്തസുന്ദരമായ ഭാഷയിൽ വിശദീകരിക്കുകയും ചെയ്യുന്ന മാരാരുടെ രീതി വിപ്ലവാത്മകമാണ്.
കുന്തി , കർണ്ണൻ , കൃഷ്ണൻ , ഭീഷ്മർ , പഞ്ചപാണ്ടവർ , നൂറ്റൊന്നു കൌന്തെയർ തുടങ്ങിയവരുടെ വൈകാരിക നിമ്നോന്നതകളിലൂടെ സഞ്ചരിച്ചുകൊണ്ടു പുതിയ ചിന്താവീഥികൾ മാരാർ വെട്ടിത്തുറക്കുന്നു.
മഹാഭാരതകഥ ഇത്തരം പുതു വെളിച്ചത്തിലൂടെ കാണുമ്പോൾ നന്മ , തിന്മ എന്നീ ആശയങ്ങൾക്ക് നിലനിൽപ്പില്ലെന്നും ലോകം മുഴുവൻ ഏവ രണ്ടിന്റെയും സങ്കലനം മാത്രമെന്നും നാം അറിയുന്നു.
മഹാഭാരതം വെറുമൊരു കേട്ടുകഥയല്ലെനും ഭാരതത്തിൻറെ ചരിത്രാതീത കാലത്തെപ്പറ്റിയുള്ള അവശേഷിക്കുന്ന അറിവാണന്നുമുള്ള വിദഗ്ദ്ധാഭിപ്രായം നിലനിൽക്കെ, ഭാരതകഥയെ തികച്ചും മനുഷ്യതലത്തിൽ കൊണ്ടുവരാനുള്ള മാരാരെ പോലുള്ള കവികളുടെ പ്രയത്നം തികച്ചും സ്തുത്യർഹമാണ്.
ഉള്ളടക്കം ഭീഷ്മപ്രതിജ്ഞ അംബ കർണ്ണൻറെ അരങ്ങേറ്റം യുദ്ധത്തിൻറെ ആയുധശാല ഭീഷ്മരുടെ ധർമ്മനിശ്ചയം നേശേ ബാലസ്യേതി ചരേദധർമ്മം കിരാതമൂർത്തി വ്യാസൻറെ ചിരി ഘോഷയാത്ര പാർത്ഥസാരഥി ഭഗവദൂത് രണ്ടു അഭിവാദനങ്ങൾ സഹോദരന്മാർ തമ്മിൽ യുദ്ധത്തിൻറെ പരിണാമം നിഷ്പക്ഷനായ ബലരാമൻ അർജ്ജുനവിഷാദയോഗം ധൃതരാഷ്ട്രപ്രവ്രജ്യ ധർമ്മപരീക്ഷകൾ കഥാപാത്ര വിശകലനങ്ങൾ
നാനാകഥാപാത്രങ്ങളുടെ സ്വഭാവ വിശകലനം കൊണ്ട് സമ്പുഷ്ടമാണ് ഈ കൃതി.
ഭീഷ്മപ്രതിജ്ഞ എന്ന കഥയിൽ മഹാനുഭാവനും മാനുഷിക വൈകല്യങ്ങൾക്ക് അതീതനുമായ ഭീഷ്മരെ നാം കാണുന്നു.
സ്വന്തം പിതാവിൻറെ കാമങ്ങളെ സംതൃപ്തിപ്പെടുത്താനായി തന്റെ കാമക്രോധങ്ങളെ അടക്കിയവനാണ് ദേവവ്രതൻ.
ബ്രഹ്മചര്യം അനുഷ്ടിച്ചത് കൂടാതെ എല്ലാ തരത്തിലും തനിക്കു അവക്കാശപ്പെട്ട രാജ്യം വീണ്ടും പിതൃഭക്തിമൂലം തഴഞ്ഞു.
കൂടാതെ പിതാവിന്റെ മരണശേഷം രണ്ടാനമ്മയായ സത്യവതിയെ മാതൃഭക്തിയോടുകൂടി സംരക്ഷിക്കയും രാജ്യത്തെ ഒരു എളിയ സേവകനെപ്പോലെ സേവിക്കുകയും ചെയ്തു.
വിധിവൈപരീത്യം മൂലം രാജ്യം സ്വീകരിക്കുന്നതാവും ധർമം എന്ന അവസ്ഥ കൈവന്നപ്പോഴും ആ സാധ്യത തള്ളിക്കളഞ്ഞു തൻറെ നിശ്ചയത്തിൽ ഉറച്ചവനാണ് ദേവവ്രതൻ .
ഭീഷ്മരുടെ എളിമയും ശൌര്യവും ധൈര്യവും സർവോപരി ഭക്തിയും മഹാഭാരതകതയിലാകെ നിഴലിക്കുന്നുണ്ട്.
അംബയെ കയ്യൊഴിഞ്ഞതുമൂലം പരശുരാമനെ നേരിടെണ്ടിവന്നപ്പോഴും അദ്ദേഹത്തെ പരാജയപ്പെടുതിയപ്പോലും ഒരു എളിയ ശിഷ്യനെ പോലെ അദ്ദേഹം പെരുമാറിത്.
അധർമ്മിഷ്ഠരെങ്കിലും വേറുക്കപെട്ടവരെങ്കിലും കൌരവർക്കുവേണ്ടി അവസാന തുള്ളി ചോര ചിന്തിയതിൽ വരെ ഈ സേവന മനോഭാവം പ്രകടമാണ്.
അതുകൂടാതെ അത്യന്തം ധർമ്മിഷ്ഠനും മിതഭാഷിയുമാണദ്ദേഹം.
തൻറെ ജീവിതകാലം മുഴുവൻ ശകാരിച്ച കർണനെ ജീവിതത്തിൻറെ അന്ത്യ നിമിഷങ്ങിൽ മകനെപ്പോലെ ചേർത്തുപിടിക്കുന്ന അവസ്ഥ തികച്ചും ഹൃദയഹാരിയാണ്.
ദ്രൌപദി സഭയിൽ അപമാനിക്കപ്പെട്ടപ്പോൾ ഭീഷ്മരുൾപ്പെടെയുള്ള പ്രമുഖർ ഒരക്ഷരം ഉരിയാടില്ല എന്നു പറയുന്നവരോടും മാരാർക്ക് മറുപടിയുണ്ട്.
മറ്റുള്ളവർ എത്ര അക്രോശിചാലും ഒരു ഗുണവുമില്ലെന്നും യുധിഷ്ടിരൻ വിചാരിക്കത്തടത്തോളം കാലം ദ്രൌപദി അപമാനിക്കപ്പെടുമെന്നുമുള്ള വേദനാജനകവും അസുഖകരവുമായ സത്യം അദ്ദേഹം തൻറെ ഗഹനമായ മറുപടിയിൽ ഒതുക്കി.
മറ്റുള്ളവർക്കായി സ്വയം സമർപ്പിച്ചും, രാജ്യത്തിൻറെ ഐക്യത്തിനായി അഹോരാത്രം പണിയെടുത്തും ,അത് പരാജയപ്പെടപ്പോൾ സ്വന്തം ചായവ് കണക്കിലെടുക്കാതെ രാജ്യത്തോട് കൂറ് കാണിക്കുകയും ,സ്വച്ഛന്തമൃത്യു ആയിട്ടും ശരശയ്യയിൽ വേദന അനുഭവിക്കുകയും ചെയ്തതിലൂടെ തൻറെ കർമം കൊണ്ട് അമാനുഷികനായ ഒരു മനുഷ്യനെ നാം കാണുന്നു.
സാക്ഷാൽ ശ്രീകൃഷ്ണനെ പറ്റിയുള്ള വിശകലനമാണ് കൌതുകമുണർത്തുന്ന മറ്റൊരു വിഭാഗം.
ഭഗവദ്ദൂതിൽ  പറയുന്നപോലെ "ശിശുപാലൻ ചെയ്ത നൂറപരാധവും ക്ഷമിച്ച ഭഗവാൻ കൃഷ്ണൻ ജനിച്ചത് ഭൂഭാരം തീർക്കുക എന്ന സംഹാരക്രിയക്കല്ല, വിധിവശാൽ നേരിടുന്ന അത്തരം നാശങ്ങളെപ്പോലും മനുഷ്യർ പൌരുഷം കൊണ്ട് എങ്ങനെ നേരിട്ടുനോക്കണമെന്നു കാണിപ്പനാണ്."
ഈ വാക്കുകളിൽനിന്ന് കൃഷ്ണൻ ഗോപികമാരുടെ മാത്രമല്ല മറിച്ചു ഈ ഭൂമിയുടെയാകെ പ്രണയിയാകുന്നുവെന്നു നാം മനസ്സിലാക്കുന്നു.
അനിവാര്യമായ വിധിയോടു പൊരുതി നിൽക്കാൻ കാണിച്ചുതരുന്ന ഭഗവാൻ എതു യോദ്ധാവിനെക്കാളും മനക്കട്ടിയും ധൈര്യവും പ്രകടിപ്പിക്കുന്നു.
ഒരിക്കൽ കൂടി ഭാഗവാനായതുകൊണ്ട് ഇത്തരത്തിൽ പെരുമാറിയെന്നല്ല മരറിച്ചു തൻറെ കർമ്മതിലൂടെയാണ് ഒരാൾ ഭാഗവാനാകുന്നത് എന്നു നാം മനസ്സിലാക്കുന്നു.
ധൃതരാഷ്ട്രപ്രവ്രജ്യയിൽ തൻറെ ജന്മോദ്ദേശം ആ അന്ധ ദമ്പതികളെ സഹായിക്കാനാണന്നുള്ള കുന്തിയുടെ വാക്കുകൾ അവരുടെ വിശാല മനസ്സും ജീവിതത്തിലുടനീളം  ശീലിച്ചു പഠിച്ച വൈരാഗ്യവും വെളിവാക്കുന്നു.
മക്കളെ ചിറകിന്നടിയിൽ എന്നും സൂക്ഷിക്കുകയും അവരെ ഓർത്തു രാപ്പകൽ കണ്ണീരോഴുക്കുകയും യുദ്ധസമയത്ത് വിദുളാവാക്യം ഓതി പ്രചോദിപ്പിക്കയും ചെയ്ത സാധാരണ വീട്ടമ്മയിൽ നിന്ന് സർവ സുഖഭോഗങ്ങളും ത്യജിച്ചു വൈരാഗിയായ കുന്തിയിലോട്ടുള്ള മാറ്റം ആദരണീയമാണ്.
"ധർമ്മമുള്ളിടത്തെ ജയമുള്ളൂ "എന്നു അധർമിയായ മകനോട്‌ പറയുന്ന ഗാന്ധാരി ,അംബയുടെ സൌന്ദര്യാധിക്യത്താൽ മന്സ്സിടറുന്ന പരശുരാമൻ, കർണ്ണനോടുള്ള വിദ്വേഷം മൂലം സഹോദരനോട് കൊടിയ വാക്കുകൾ പറയുന്ന യുധിഷ്ടിരൻ,ശക്തിസ്രോതസ്സായ സാക്ഷാൽ കൃഷ്ണൻ താങ്ങുന്ന പാണ്ഡവപക്ഷത്തോടു അവസാനനിമിഷങ്ങളിലും അഭിമാനം അടിയറവു പറയാത്ത ദുര്യോധനൻ തുടങ്ങിയവ സാമാന്യ ധാരണകളെ ഭേദിക്കുന്ന അസാമാന്യ രംഗങ്ങളാണ്.
സന്ദർഭവിശകലനം
ഹൃദയഹാരിയായ ഒട്ടേറെ മുഹൂർത്തങ്ങലുള്ള മഹാഭാരതത്തിൽ തികച്ചും ഹൃദയത്തിൽ തറക്കുന്ന ഒന്നാണ് അർജ്ജുനവിഷാദയോഗത്തിൽ പ്രദിപാദിചിരിക്കുന്നത്.
കൌരവരുടെ ഒരേയൊരു സഹോദരിയായ ദുശ്ശളയുടെ ഭർത്താവ് അർജ്ജുനനാൽ വധിക്കപ്പെട്ടു.
തുടർന്ന് അശ്വമേധയാഗത്തിന്റെ ഭാഗമായി അർജ്ജുനൻ രാജ്യത്ത് കാലുകുത്തി എന്നറിഞ്ഞതുമൂലമുണ്ടായ ഹൃദയാഘാതത്തിൽ അവളുടെ മകൻ മരണമടഞ്ഞു.